शुनिबाराव गुजरात नि गिबि मन्थ्रि विजय रुपणीआ मन्थ्रि बिबाननिफ्राय बिबान एंगारबाय। गिबि मन्थ्रि विजय रुपाणीआ शनिबाराव रायजो बेंगिरि आचार्य देवब्रतानि आखायाव बिबान एंगारो। विजय रुपाणी आ मन्थ्रि बिबान एंगारनायनि  उनाव हादोरनि गाहाइ मन्थ्रि नरेन्दर मदीनिसिम साबायखर बाउयो। रुपाणीया बेखौबो बुंथियोदि, दोलोआ जा बिबान होगोन बेखौनो नाजावना लागोन। मखथावनादि, गुजराताव बिसायख’थि जानो थांगासिनो दङो, गेजेराव से बोसोरल’सै। बे समावनो बिजेपि दोलोनि महरा सोलायनो थांगासिनो। गोदान गिबि मन्थ्रिखौ लानानै सिनथा सर्सा जागासिनो। मोन्थिनो मोननाय बादिब्ला, रुपाणी आरो बिजेपि दोलोनि गेजेराव गोबां बानबुंथि होलायनाय सोलिबोदोंमोन। रायजोनि बिजेपि दोलोनि आफादगिरि सिआर पाटेलजोंबो खायसे जाथाय जाबोबाय थाबोदोंमोन।